**-UPRAVNOM VIJEĆU-**

U Opatiji, 31. siječnja 2020. godine

**PREDMET:Suglasnost za zapošljavanje (2) dva inženjera medicinske radiologije**

**–obrazloženje,**

sa ciljem smanjenja liste čekanja koncem 2019. godine sa Hrvatskim zavodom za zdravstveno osiguranje ugovorili smo povećanje maksimalnog iznosa sredstava (limita) Bolnice za MR i CT postupke. Povećanjem maksimalnog iznosa sredstava (limita) povećao se i broj postupaka što se odrazilo na organizaciju rada Jedinice za radiološku djelatnost. Od ugovaranja do konca godine sa postojećim kadrom, uz uvođenje popodnevne smjene prekovremenog rada uspjelo se odraditi ugovoreni povećani maksimalni iznos sredstava (limit). U 2020. godini će i nadalje ostati povećani maksimalni iznos sredstava (limit) Bolnice pa Jedinica za radiološku djelatnost više nije u mogućnosti bez velikog broja prekovremenih sati odraditi zadani limit.

Uz navedeno, Bolnica je, uz postojeći, nabavila i novi angiografski uređaj za dijagnostičko terapijske endovaskularne intervencije koji će omogućiti povećanje broja dijagnostičkih i terapijskih postupaka za 10% godišnje što će također utjecati na rad trenutno zaposlenih inženjera medicinske radiologije.

Prosječna bruto plaća inženjera medicinske radiologije iznosi oko 11.000,00 kn. Pored osnovnog limita Bolnici je dodatno odobreno mjesečno povećanje maksimalnog iznosa sredstava (limita) MR i CT dijagnostike i to 387.154,00 kn za MR i 286.167,00 kn za CT što iznosi ukupno 673.321,00 kn. Bruto plaće (2) dva inženjera medicinske radiologije iznosi 3 do 4% od ukupno odobrenih sredstava povećanja maksimalnog iznosa sredstava (limita).

Obzirom na navedeno, a u cilju ostvarenja povećanog maksimalnog iznosa sredstava (limita), a bez velikog broja prekovremenih sati predlaže se Upravnom vijeću da donese odluku o zapošljavanju (2) dva inženjera medicinske radiologije.

RAVNATELJ

Prof.dr.sc. Viktor Peršić, dr.med.